
IEPIRKUMU KOMISIJA
10.06.2026. 

Visiem ieinteresētajiem piegādātājiem

Par saraksti Nr.4 iepirkuma procedūrā – atklātā konkursā “Aprīkojuma piegāde civilās aizsardzības vajadzībām”, iepirkuma identifikācijas Nr. MNP2026/16_ERAF.

Madonas novada pašvaldības iepirkumu komisija 09.06.2026. saņēma ieinteresēto piegādātāju jautājumus EIS un saskaņā ar Publisko iepirkumu likuma 36.panta otro un trešo daļu sniedz atbildes:

1. Jautājums
Pasūtītājs ar 2026.gada 3.jūnija paziņojumu mainīja Atklāta konkursa Nolikuma pielikuma Nr.2 „Tehniskā specifikācija - Tehniskais piedāvājums” forma 5. daļai 10.5 punkta prasības, nosakot Smilšu maisa izmēru: Platums: ne mazāks kā 45 cm ; Garums: ne mazāks kā 75 cm; Materiāla blīvums: ne mazāks kā 75g uz m2”. 
Ņemot vērā jauno prasību par maisa blīvumu, sazinājāmies ar šādu maisu ražotājiem un izplatītājiem. Tika konstatēts, ka maisi Pasūtītāja norādītājā izmērā ir sastopami ar Materiāla blīvums: ne mazāku kā 50g uz m2. 
Ņemot vērā minēto, un to, lai novērstu nepamatotu iepirkuma priekšmeta sadārdzinājumu un nodrošinātu pēc iespējas plašāku piegādātāju konkurenci, lūdzam Pasūtītāju grozīt nolikuma pielikuma Nr.2  10.5 punktā noteikto prasību uz: “Platums: ne mazāks kā 35 cm; Garums: ne mazāks kā 65 cm; Materiāla blīvums: ne mazāks kā 50g uz m2”.”

Atbilde uz 1. jautājumu
Pasūtītājs skaidro, ka  ir izskatījis saņemto ierosinājumu un  atkārtoti veicis tirgus apzināšanu un guvis pārliecību, ka šādi maisi ir pieejami tirgū un to piegāde ir iespējama. Nolikumā norādītie izmēri ir noteikti kā minimālie, kas nozīmē, ka pretendenti var piedāvāt arī lielāka izmēra maisus, ja vien tie atbilst prasītajam materiāla blīvumam. Maisu izmēru samazināšana nav saimnieciski pamatota, jo, sarūkot viena maisa tilpumam, pasūtītājam būtu proporcionāli jāpalielina kopējais iepērkamo maisu skaits, lai sasniegtu nepieciešamo tilpumu. Tāpat, ņemot vērā maisu specifisko pielietojuma mērķi civilās aizsardzības un plūdu apdraudējuma novēršanā, materiāla blīvums ne mazāks par 75g/m² ir kritiski svarīgs, lai nodrošinātu maisu mehānisko izturību un ilgspējību reālos krīzes apstākļos, tādēļ blīvuma samazināšana līdz 50g/m² nav pieļaujama. Pasūtītājs norāda, ka grozījumi Tehniskās specifikācijas 10.5. punktā netiks veikti un prasības maisu parametriem paliek nemainīgas

 Ar minētajiem grozījumiem lūgums iepazīties pie aktuālās iepirkuma dokumentācijas Elektronisko iepirkumu sistēmā. 
Ņemot vēra to, ka 03.06.2026., veicot grozījumus iepirkuma dokumentācijā, nepublicējās iepirkuma nolikums, kā arī ņemot vērā grozījumu apjomu, Pasūtītājs skaidro, ka piedāvājumu iesniegšanas termiņš tiks pagarināts līdz 2026.gada 25. jūnija plkst. 6:00, kā arī piedāvājumu atvēršanas termiņš tiks pagarināts līdz 2026.gada 25. jūnija plkst. 10:00.

Komisijas priekšsēdētājs	                 Ā.Vilšķērsts

Dokuments ir parakstīts ar drošu elektronisko parakstu un satur laika zīmogu.

